Mina olen korduvalt pannud junnidega kilekoti inimeste aiaga ümbritsetud kodude konteineritesse. Enamasti olen küll valinud need, mille kaane kas üle aia kätt sirutades lahti ulatab teha või kui maja värav on lahti, kõndinud konteinerini - aga korra olen ka värava lahti teinud ja sita ära visanud. Sest noh. Kas te olete nõus, et ma oma koerakaka teine konteinerisse viskan või eelistate, et jätaksin selle üles korjamatuna te maja ette?
#000001
Jap, seal on natuke karmim see "võõrale territooriumile sisenemise" asi =) Filmidest olen näinud =) Kuna siin riskin ma aint sellega, et minuga pahandatakse, siis selle riski ma võtan =)
#000003
Mmm.... mu meelest koerakaka ikkagi JÄÄB jalgu, kui ta just kusagil parginurgas põõsa all pole, kuhu inimjalg üldse ei satu. No näiteks meie elame in the middle of nowhere, aga ma ikkagi korjan junnid maja ümbert kokku (küll mitte kilekotti, aga ämbrisse, ja ämbri tühjendan kõrvalisse kohta) sest muidu on nagu aamen kirikus, et astun kogemata just sinna, kuhu ei peaks astuma =)
#000007
... ja mul tuli teemega seoses veel see aspekt kah meelde, et meie, blogiomanikud, oleme nn. tavakommentaatoritega võrreldes ju eelistatud seisus. Blogi näol meil on oma isiklik väljund. Kui mõni teema ikka kohe üldse rahu ei anna, saame selle asemel, et kellegi teise blogisabas jalgu trampida, oma pinna peal teema üles võtta, sellisel viisil ja selliste sõnadega, nagu parasjagu paremaks peame.
#000013
a kellegi teise konteinerisse poetamise vastu tunneksin isegi võõraste prügi koristades tõrge - mingi sellise loogikaga, et ma sekkun sellega nende valikuvabadusse, sunnin neid nende käest küsimata oma heateos osalema, aga ma tahan, et inimestel oleks võimalik ise oma heategusid valida.selleks peaks olema ilmselt mingi selline moment, kus muud variandid oleks hullemad (nt peaks mingi haisva prügiga ühistransporti minema ja siis sunniks ma juba oma valiku peale tervele bussitäiele). ja siis oleks ikkagi parem meel, kui saaks vähemalt inimese käest küsida "tere, selline hädaolukord..."
#000021
Ahjaa, mul tuli alles praegu meelde koerakaka-teemal endale uhkelt vastu rinda taguda. Kui ma Eesti Saksa lambakoerte Ühingus aktiivselt tegev olin, korraldasime viis? kuus? aastat järjest Nõmmel Valdeku pargis (tuntud ka kui Kreegi mets) kevadised koristustalgud. Asi sai alguse sellest, et ajakirjanduses muudkui vinguti, et kevadeti linn niiiii räpane, põhiline räpp on koerasitt, kuramuse lohakad koeraomanikud jne jne. Ühesõnaga, selle asemel et verbaalsesse võitlusse asuda, koorisime ühingukaslastega käised üles, kleepisime Valdeku rajooni kuulutusi täis, et kohalikud, tulge kah appi, ja tegime ära. Kusjuures kõige paradoksaalsem on fakt, et esimesel kahel aastal kogunes hiiglasuure ehituskonteineri täis... wait for it... mitte koerajunne, vaid OLMEPRÜGI, mida kohalikud elanikud olid aastakümneid metsa alla tassinud (kes teab, siis Kreegi metsas on need teise ilmasõja aegsed pommiaugud, sinna hea ladustada). Tõe huvides lisan, et ladustajate hulgas olid kardetavasti ka minu suguvõsa eelmised põlvkonnad – mäletan lapsepõlvest, kuidas käruga prahti metsa alla viidi. Anyway – nagu välja tuli, oli koerasitt vaid kaduvväike kübe sellest prügikogusest, mis metsa all vedeles. Esimesed paar talguaastat oli osavõtt ühinguliikmete poolt massiline, kohalike poolt kah kenake, siis hakkas tasapisi vaikselt vähemaks vajuma, aga noh, suurem töö oli juba tehtud kah. Ühe talve jooksul kogunenut suutis ka kümemkond usinat talguinimest kokku korjata. Konteineri saime igal aastal Nõmme linnavalitsuse abiga. Ja talgulistele oli meil ESLÜ poolt alati mingit sööki kah pakkuda, kohvi ja värki, seda serveerisime keset parki suurte kivirahnude peal. Ah meid tublisid! =)
#000024
Ma korra oma koera sitta korjama asudes avastasin, et mingi sittumiskoht vist, kahe teise koera julgad ka seal.Korjasin siis need ka ära, mis see mulle maksab. Üks kilekott, kolm asja.Aga kõhulahtisuse produkti ei oleks võõrast korjama hakanud. Sest see maksab mulle vaimset pingutust.
#000025
Kogemusepõhiselt: võõra koera kõhulahtisuse produkti saab suurema vaimse pingutuseta üles korjata, kui konsistents on teisenenud kõvemapoolseks. Ehk siis - produkt on vähemalt paar päeva vana. Oot, ei, alati ei saa ka - kui juhtub vihmane ilm, on vana junn ju kah pehme... Issand, appikene, koerasitajutud! =) =)
#000026
This comment has been removed by the author.
#000028
Epp, kusjuures koera kaka teema on rahvusvaheliselt koige populaarsem teema :) Meil on siin oma piirkonna Facebooki leht kus on siis igasugused kohalikud teemad ules postitatud: kes parkis valesti, kelle lapsed ei oska avalikus kohas kaituda, kus saab kohalike mune osta ja ka kes leidis koera kaka konniteelt ja see viimane teema saab tavaliset 300+ kommentaari vorreldes teiste teemadega :)
#000031